  Майя Бывальцева 2017-тӥ ар понна Кузебай Герд нимо йӧскалык премиез басьтозы нылпи кылбурчи, Удмуртиысь но Россиысь Гожъясьёслэн огазеяськонъёссылэн ёзчиез, «Удмуртия» издательстволэн азьвыл валтӥсь редакторез Вениамин Ившин но Кияса ёросысь Уддяди гуртысь Росси Федерациысь калык творчествоя дано «Инвожо» коллективлэн кивалтӥсез Надежда Пахомова. Туннэ, 2-тӥ тулыспалэ, соослы дурбасьтӥзы «Удмурт Кенеш» огазеяськонлэн исполкомезлэн ёзчиосыз, ивортэ огазеяськонлэн пресс-службаез. Лауреатъёсты данъян ужрад ортчоз Вавожын «Герд лыдӟонъёс» элькун конференци дыръя 15-тӥ тулыспалэ. Тодэ вайытом, Кузебай Герд нимо премиен пусъён понна вить адями ӵектэмын вал. «Удмурт Кенешлэн» йӧскалык премиосъя ӧриез соос пӧлысь кыксэ бырйиз. «Герд лыдӟонъёс» элькун конференцилэн темаез «Кузебай Герд улэ асьмемын ӵош» луоз. Тегъёс: Ижкар Удмуртия УдмуртКенеш КузебайГерд премия  